מעסיקים חייבים להביא לידיעת כל העובדים והמנהלים את האיסור על הטרדה מינית. מקום עבודה שמעסיק 25 עובדים ויותר חייב: לקבוע תקנון הטרדה מינית שיכלול: עיקרי הוראות החוק למניעת הטרדה מינית; הדרכים להגיש תלונות על הטרדה מינית והתנכלות והטיפול בהן. לערוך בתקנון לדוגמה שקבוע בחוק את ההתאמות הנדרשות למקום העבודה הספציפי. הכוונה להתאמה הנובעת מהיקף הפעילות של המעסיק, סוג הפעילות, מספר העובדים, השפה של העובדים, הרכב כוח אדם וכל תכונה אחרת המייחדת את המעסיק. אם יש הסדר משמעת במקום העבודה, להתאים בתקנון את הסדר המשמעת של המעסיק. לפרסם את התקנון המותאם במקום בולט לעין שבשליטתו, ובמקרה הצורך ביותר ממקום אחד.